Safia Juuko Nalule

Safia Juuko Nalule (an haife ta a ranar 15 ga watan Maris 1966  ) 'yar gwagwarmayar kare haƙƙin naƙasassu ce 'yar ƙasar Uganda, 'yar siyasa kuma 'yar majalisa wacce ta kasance zaɓaɓɓiyar wakiliyar mata ga Naƙasassu, Yankin Tsakiyar, Uganda a Majalisar Dokokin Uganda ta goma.  A watan Afrilun 2021, an naɗa ta shugabar Hukumar Samar da Dama na Daidaito ta Uganda (EOC).  A siyasance, tana da alaƙa da jam'iyyar National Resistance Movement  a ƙarƙashin tikitin da ta tsaya takara a babban zaɓe na shekarar 2016. 

 Tarihi da ilimi 
A cewar  yanar gizon gidan Hukumar Daidaita Dama, An haifi Nalule a Mawokota, gundumar Mpigi ɗiya ce ga marigayi Mista Lule Moses da Mrs. Nanyonga Jane Lule. 

Nalule ta sami digiri na farko daga Jami'ar Makerere a shekarar 1990 sannan kuma ta sami Takaddun shaida a Koyarwa a fannin Gudanar da Kasuwanci daga Kungiyar Kwadago ta Duniya a Tarayyar Ma'aikatan Uganda a shekarar 1991. A cikin shekarar 1996, ta sami takaddun shaida guda biyu  Takaddun shaida a Jagoranci ga Mata daga ESAMI da Takaddun Jagoranci da Gudanar da Microfinance daga Mobility International USA (MIUSA). Ta biyo bayan haka ta sami Difloma a fannin Shari'a daga Cibiyar Bunƙasa Shari'a a shekarar 2006 sannan kuma ta samu Jagorar Fasaha a Hakkokin Ɗan Adam daga Jami'ar Makerere a shekarar 2016. 

 Aiki 
Nalule ta kasance 'yar majalisa ce tun shekara ta 2006, tana zama a majalisar dokoki ta takwas da ta tara na Uganda. Tun daga shekarar 2020, an naɗa ta kwamishiniya a Hukumar Majalisa.  

Kafin wannan lokacin, tsakanin shekarun 2005 zuwa 2006, ta yi aiki a matsayin kwamishiniya a hukumar nazarin tsarin mulki a ƙarƙashin ma'aikatar shari'a da tsarin mulkin Uganda. Ta kuma kasance kansila a majalisar birnin Kampala a lokacin tsakanin shekarun 1997 zuwa 2006. Daga shekarun 1996 zuwa 2005, ta yi aiki a matsayin Babbar Darakta na Cibiyar Sadarwar Mata da Naƙasassu da Resource Organisation a Uganda (DWNRO).

Ta yi aiki a matsayin mamba a kwamitin gudanarwa a kungiyar naƙasassu ta Uganda (NUDIPU) daga shekarun 2015 zuwa yau, da kuma kungiyar mata ta Uganda (UWONET) tsakanin shekarun 1990 zuwa 1997.

A shekarar 2017, ta kasance shugabar kwamitin kare hakkin ɗan Adam.  A matsayinta tna mace 'yar majalisa a majalisar dokoki ta goma ta Uganda, ta kasance memba na Ƙungiyar 'Yan Majalisun Mata ta Uganda (UWOPA)  da kuma mataimakiyar shugabar kwamitin naɗi. An saka ta a matsayin mamba a kwamitin kula da al'amuran al'ummar gabashin Afirka . 

 Manazarta 

Rukuni:Haihuwan 1966
Rukuni:Rayayyun mutane